
ACORD 322/2006, DE 15 DE NOVEMBRE, DEL PLE DEL CONSELL DE L’AUDIOVISUAL DE CATALUNYA

Expedient núm.   Exp. 13/06-S – TV VANDELLÓS (Ajuntament de Vandellòs)

Antecedents

1. El Ple del Consell de l’Audiovisual de Catalunya va adoptar, en sessió de 24 de maig de 2006, l’Acord 168/2006 mitjançant el qual s’incoava un expedient sancionador a l’operador a TV VANDELLÒS, nom comercial de l’operador de televisió local de l’Ajuntament de Vandellòs, per determinar la certesa i l’abast dels fets susceptibles de constituir una infracció de l’article 18 de la Llei de l’Estat  25/1994, de 12 de juliol, i l’article 22, en relació amb l’article 18, de la Instrucció general sobre la protecció de la infància i l’adolescència, senyalització orientativa i dret a la informació de les persones usuàries dels serveis de televisió. En el mateix Acord es va nomenar com a instructora de l’expedient la senyora Anna Isabel Casasnovas i Rasal.

2. Una vegada notificat l’Acord d’incoació a TV VANDELLÒS, es van seguir els tràmits legalment establerts, fins que la instructora va dictar el corresponent plec de càrrecs que es va notificar l’interessat amb data 10 de juliol de 2006, a qui es va atorgar, a més, un termini de deu dies per formular al·legacions i proposar les proves oportunes de les quals intentés valer-se en aquest expedient. Consta a les actuacions la notificació del plec de càrrecs i el tràmit d’audiència a l’interessat,  en la forma que estableix la Llei 30/1992, de 26 de novembre de règim jurídic de les administracions públiques i del procediment administratiu comú. Dins de termini l’interessat no va presentar al·legacions ni va sol·licitar la pràctica de prova.

3. El 10 d’octubre de 2006, la instructora de l’expedient, va considerar procedent desestimar confirmar els càrrecs imputats, procedint a formular la corresponent proposta de resolució que va ser notificada el 16 d’octubre de 2006 a l’interessat, perquè, en el termini de deu dies, pogués fer les al·legacions que considerés adients, de conformitat amb el que estableix l’apartat primer de l’article 14 del Decret 278/1993, de 11 de novembre, de procediment sancionador d’aplicació als àmbits de competència de la Generalitat. Ha transcorregut amb escreix el termini atorgat i l’interessat no ha presentat al·legacions
Fonaments de dret

Primer. Tipificació dels fets

L’incompliment del deure de comunicar al Consell de l’audiovisual de Catalunya la seva oferta de programació, vulnera allò que preveu l’article 18 de la Llei de l’Estat 25/1994, de 12 de juliol, i l’article 22, en relació amb l’article 18 de la Instrucció general sobre la protecció de la infància i l’adolescència, senyalització orientativa i dret a la informació de les persones usuàries dels serveis de televisió. I constitueix una infracció greu tipificada a l’apartat segon de l’article 20 de la Llei de L’Estat 25/1994, de 12 de juliol, que estableix: «Se considerará infracción grave la contravención de las obligaciones y prohibiciones establecidas en los artículos 5, 6, 8 a 16, 17.2 y 3, 18 y 19.3». La infracció descrita, d’acord amb el que disposa l’apartat tercer de l’article 20 de la Llei dita és sancionada amb una multa de fins a 300.500€. 

Segon. Qualificació de la infracció

El fet descrit constitueix una infracció greu prevista al paràgraf segon de l’article 20 de la Llei de l’Estat 25/1994, de 12 de juliol, que tipifica com a infracció greu, entre d’altres, la contravenció de les obligacions establertes a l’article 18 de la mateixa norma legal, de la que resulta responsable TV VANDELLÓS, nom comercial de l’operador de televisió local de l’Ajuntament de Vandellòs.

Tercer. Sanció aplicable a la infracció
La  infracció descrita ha de ser sancionada amb una multa de MIL CINC CENTS EUROS (1.5OO€), de conformitat amb el que estableix disposa l’apartat tercer de l’article 20 de la Llei de L’Estat 25/1994, de 12 de juliol.

Quart. Autoritat competent per imposar la sanció

El  Consell de l’Audiovisual de Catalunya és l’òrgan competent per a imposar la sanció de conformitat amb el que estableix la lletra g de l’article 10 de la Llei 2/2000, de 4 de maig, del Consell de l’Audiovisual de Catalunya.

El Ple del Consell de l’Audiovisual de Catalunya ha adoptat els següents:

ACORDS

1.- Declarar TV VANDELLÓS, nom comercial de l’operador de televisió local de l’Ajuntament de Vandellòs, responsable de la comissió d’una falta greu tipificada a l’apartat segon de l’article 20 de la Llei de l’Estat 25/1994, de 25 de juliol. (Exp. 13/2006-S).
2.- Imposar a l’operador TV VANDELLÓS, nom comercial de l’operador de televisió local de l’Ajuntament de Vandellòs, una multa de MIL CINC CENTS EUROS (1.5OO€).

3.- Requerir a TV VANDELLÓS, nom comercial de l’operador de televisió local de l’Ajuntament de Vandellòs, a fi que, en el termini d’UN MES a partir de l’endemà de la notificació d’aquest Acord, ingressi en el compte número 9000.0010.50.0350000056 (fent constar com a referència CAC-13/2006-S) de la subdirecció general de Tresoreria del Departament d’Economia i Finances de la Generalitat de Catalunya la quantitat de MIL CINC CENTS EUROS (1.500€), en concepte de pagament de la multa, sota l’advertiment, que si no efectua l’ingrés, es procedirà per la via de constrenyiment, sense perjudici de poder imposar-li, a més, multes coercitives fins que porti a terme el compliment  total de la sanció.

4.- Notificar aquest Acord a l’interessat.

Barcelona,  15 de novembre de 2006

Josep M. Carbonell i Abelló


Rafael Jorba i Castellví

President

